


Z A P I S N I K
3. sjednice Vijeća MO “Nadbiskup Antun Bauer“
održane dana 16. kolovoza 2021. g. s početkom u 20.00 sati  u prostorijama 
MO „Nadbiskup Antun Bauer“, Bauerova 21

Nazočni članovi Vijeća MO: Ante Barišić, Zlatan Krajina i Goranka Tropčić Zekan.
Predsjednica Vijeća MO pozdravlja sve prisutne i konstatira da je nazočno  tri člana/ice Vijeća te su stečeni uvjeti za raspravu i pravovaljano odlučivanje.
Prije utvrđivanja dnevnog reda gđa. Tropčić Zekan predlaže usvajanje zapisnika 2. sjednice Vijeća te otvara raspravu o istom.
Vijeće, bez rasprave, jednoglasno usvaja zapisnik 2. sjednice Vijeća MO.
Predsjednica Vijeća otvara raspravu o predloženom Dnevnom redu 3. sjednice Vijeća MO.
Vijeća jednoglasno, bez rasprave, donosi sljedeći
                                                                 DNEVNI  RED
1. Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora
1. Predlaganje kandidata za članove školskih odbora i odbora učeničkih domova
1. Izvještaj o inicijativama građana (dječji park u Vlaškoj, smirivanje prometa, optička infrastruktura)
1. Prometna problematika – smirivanje prometa
1. Razno

Ad. 1. Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora – donošenje zaključka

Članovi Vijeća informirani su o Prijedlogu odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora (Prijedlog). Prijedlog je razmotren i nakon kraće rasprave jednoglasno je podržan i prihvaćen. 

Ad. 2. Predlaganje kandidata za članove školskih odbora i odbora učeničkih domova.  

Članovi Vijeća informirani su o inicijativi za predlaganje kandidata za članove školskih odbora i odbora učeničkih domova. Kako na području našeg MO ne postoje škole niti učeničkih domovi, ne predlažemo kandidate. 

Ad. 3. Izvještaj o inicijativama građana (dječji park u Vlaškoj, smirivanje prometa, optička infrastruktura)

Predsjednica MO upoznala je vijećnike sa inicijativama građana koje su stigle elektronskom poštom na adresu MO. Konkretno se radi o sljedećim točkama:

· Zapušteni dječji park u Vlaškoj ulici
Primljeno je na znanje; članovi Vijeća su dogovorili da će ta tema biti na dnevnom redu sjednice u rujnu. Predlaže se da svi članovi Vijeća prethodno pogledaju prostor dječjeg parka, kako bi rasprava bila što učinkovitija. Gospođa koja je predložila revitalizaciju parka biti će pozvana na sjednicu MO. 

· Smirivanje prometa i optička infrastruktura
Jedan od građana, ujedno i predstavnik suvlasnika zgrade iz Tomašićeve ulice predlaže da se sagleda prometna problematika na način da se općenito smiri promet na području našeg MO koji je prvenstveno stambeni dio grada. 
Također se zalaže za sustavni pristup uvođenja optičke infrastrukture na području našeg MO. Telekomunikacijske tvrtke uglavnom nisu voljne ulagati u infrastrukturu na području naše Gradske četvrti Donji Grad, za razliku od rubnih dijelova grada gdje je puno jednostavnije doći do brzog širokopojasnog pristupa internetu. Tako su građani središta grada zakinuti u odnosu na većinu ostalih kvartova. 
Članovi vijeća svjesni su prometne problematike na području našeg MO, te se apsolutno zalažu za smirivanje prometa. Ta tema je od velikog značaja; nalazi se na dnevnom redu ove sjednice, ali će i dalje biti na dnevnom redu budućih sjednica. 

Ad. 4. Prometna problematika  

Kao što je već navedeno u prethodnoj točci, mišljenja smo da je potrebno učiniti sitnije preinake u prometnoj regulaciji s ciljem smirivanja prometa, te podizanja sigurnosti i kvalitete života na području našeg MO. S tim ciljem donijeli smo zaključak na prethodnoj sjednici kojim tražimo postavljanje uspornika motornog prometa na pješačkom prijelazu u Bauerovoj kod k.b. 21., kao i zatvaranje za promet dijela Martićeve ulice (tzv Mala Martićeva), osim za hitna i dostavna vozila te vozila stanara. Nakon što dobijemo odgovor od nadležnog ureda, nastaviti ćemo raspravu i predlagati nove mjere.

Ad. 5. Razno

Članovi Vijeća MO ponovno su raspravljali o poboljšanju komunikacije s građanima. Oglašavat ćemo održavanje sjednica na oglasnoj ploči MO i letcima. Odlučeno je da ćemo skupiti kontakt podatke predstavnika suvlasnika svih stambenih zgrada sa područja MO, kako bismo osigurali što kvalitetniju suradnju s građanima. 

Sjednica je završila u 21 sat.
Zapisnik vodio: Zlatan Krajina
KLASA:  026-02/21-002/1277
URBROJ: 251-06-11-110-21-2   
Zagreb, 16. kolovoza 2021.                                                                 



Predsjednica

